钦定古今图书集成/明伦汇编/交谊典/第090卷 > 册府元龟 > 《贺赵江陵宗儒辟符载启》前人
## 钦定古今图书集成/明伦汇编/交谊典/第090卷 > 册府元龟 > 《贺赵江陵宗儒辟符载启》前人

某启：伏闻以武都符载为记室，天下立志之士，杂然
相顾，继“以叹息，知为善者得其归向，流言者有所闲
执，直道之所行，义风之所扬，堂堂焉实在荆川之南
矣。幸甚幸甚。”夫以符君之艺术志气，为时闻人，才位
未会，盘桓固久。中间因缘，陷在危邦，与时偃仰，不废
其道，而为见忌嫉者横致唇吻。房给事以高节特立，
“明之于朝；王吏部以清议自任，辨之于外；然犹小人
浮议，困在交戟。凡诸侯之欲得符君者，城联壤接而
惑于腾沸，环视相让，莫敢先举。及受署之日，则皆开
口垂臂，怅望悼悔。譬之求珠于海，而径寸先得，则众
皆快然罢去，知奇宝之有所归也。呜呼！巧言难明，下
流多谤，自非大君子出世之气，则何”望焉？瞻望清风，
若在天外。无任感激欣跃之至。轻黩陈贺，不胜战越。
不宣。谨启。